
Тәрбиелеу - білім беру процесінің циклограммасы.
        Білім беру ұйымы: Шағын орталық


Топ:  «Балапан» кіші топ.
Балалардың  жасы:_2 жастағы балалар
Жоспардың құрылу кезеңі:_27.03-31.03.23ж
Тәрбиешілер: Абакова Г.А

	Күн тәртібінің үлгісі
	Дүйсенбі
27.03
	Сейсенбі
28.03
	Сәрсенбі
29.03
	Бейсенбі
30.03
	Жұма
31.03

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту)

	Ата-аналармен әңгімелесу,
кеңес беру
	Әңгімелесу: "2-3 жасар балалар үшін үстел ойындарын таңдау ерекшеліктері", "Ойыншықтардың материалдары мен сапасы", "Ойыншықтар не үшін керек?".

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттер. Табиғат бұрышындағы өсімдіктердің топырағы құрғақ екендігін іс-тәжірибеде, қопсытқышпен соққылау арқылы көрсету; топырақты қопсытқаннан кейін, тамырларға судың тез жететіні туралы түсіндіру, іс-тәжірибеде көрсету.
	"Еңбекке баулу"
Мақсат-міндеттер. Ойын бұрыштарында тұрған ойыншықтарды өз еркімен алып, өзге баламен бөлісіп, өзара алмасуға ынталандыру; ойын әрекеттерін жасауды қадағалау; ойнап болғаннан кейін ойыншықты өз орнына жинай білу әдетін бекіту, мақтау.
	"Еңбекке баулу"
Мақсат-міндеттер. Үстел ойындары сөресінің шаңын сүртуге ынталандыру, ойыншықтармен тазалықта ойнау туралы түсіндіру; ойыннан кейін ойыншықтарды сөреге тізімдеп қоюға, ұсақ бөлшектерді өз қораптарына сала білуге дағдыландыру; әрекеттердің барысын қадағалау, мақтау.
	"Еңбекке баулу"
Мақсат-міндеттер. Жуыну бөлмесінде жуыну әдебін игерту: қолдарын өздігінен сабындауды, су ағымы астына қойып, уқалауын қадағалау; өз орамалын тауып, сүртіп, орнына іле білуге дағдыландыру; қолының тазағылын байқауға ынталандыру, мақтау.
	"Еңбекке баулу"
Мақсат-міндеттер. Балаларға табиғат бұрышындағы өсімдіктерді суару не үшін қажет екенін айтқызу; балалардың сүқұйғышты ұстап, өздігінен суаруларын қадағалау; өсімдіктердің гүлдегенін байқату.

	
	"Алынбалы-салынбалы ойыншықпен ойнау".
Мақсат-міндеттер: балаларда жағымды көңіл-күйдің пайда болуы үшін мүмкіндіктер жасау, ойлауды, зейінді, ұсақ қол моторикасын дамыту.
Ойыншықтарым көп менің,
Бәрін жақсы көремін.
Кешке дейін жалықпай,
Бірге ойнап жүремін. (қоршаған ортамен танысу, сөйлеуді дамыту)
	"Ою саламыз" саусақ жыттығуы.
Мақсат-міндеттер: балаларды қимылдарды жаттығу мәтінінің ырғағына сай орындауға дағдыландыру; ойлау, елестету қабілетін, ұсақ қол моторикасын, жағымды эмоцияларды дамыту.
Зергер бала боламыз, (Екі алақанда ашу)
Оюды саламыз:
Бұлақ, (Қолдарды жұдырыққа жинап, ішке қарай бұрау)
Дөңгелек, (Шеңбер салу)
Ирек, (Толқындар жасау)
Қанат, (Қос қолмен бұлғау)
Гүлдер, (Алақандарды жайып, тігінен көрсету)
Көбелек. (Қос қолды айқастырып, бұлғау)
Д. Ахметова.
(сөйлеуді дамыту)
	"Үлкен - кіші" ойыны.
Мақсат-міндеттер: балаларға заттардың үлкендігі және кішілігі туралы мәлімет беру.
Үлкен қорапта әртүрлі көлемдегі ойыншықтар салынған. Балалар қораптың ішінен үлкен және кішкентай ойыншықтарды ажыратып, табулары қажет.
(сенсорика)
	«Теңге алу» қимылды ойыны.
Мақсат-міндеттер: балалардың тапқырлығы мен ептілігін дамыту, ұлттық ойын арқылы татулық пен адамгершілікке тәрбиелеу.
Балалар ат үстінде шауып ойнайды. Балалар қозғалыс барысында тиын жинауы керек. Кім көп тиын жинайды, сол бала жеңімпаз атанады.
(дене шынықтыру)
	"Түсі бойынша қою" ойыны.
Мақсат-міндеттер: түсті ажырату бойынша жұмысты жалғастыру. Бір үлкен қорапта текшелер мен шарлар бар. Үстелдің үстінде тағы екі қорап болады: текшелер қызыл, шарлар жасыл қорапқа салу керек. Тапсырма: шарлар мен текшелерді түсі бойынша орналастыру.
(сенсорика)

	Таңертенгі жаттығу
	Жалпы дамытушы жаттығулар.
1. Бастапқы қалып: жерде аяқтың арасын ашып отырып, шеңберді екі қолмен ұстау;
1–1 шеңберлерді қолды бүкпей, бастан жоғары көтеру;
1–2 иыққа салып, басқа кию;
1–3 бастапқы қалыпқа келу (4-5 рет қайталау).
2. Бастапқы қалып: тік тұрып, құрсауларды екі қолымен төменде ұстау;
2–1 қолды жоғары көтеріп, шеңбер ұстаған қолды бетке жақындатып, басқа кигізу;
2–2 бастапқы қалыпқа келу (3-4 рет қайталау);
3. Бастапқы қалып: жерде отырып, аяқты бірге қою, шеңберді екі қолмен ұстап, тізенің үстіне қою;
3–1 оң жаққа бұрылып, шеңберді жерге қою;
3–2 тіктелу;
3–3 сол жаққа бұрылып, шеңберді жерге қою;
3–4 бастапқы қалыпқа келу ( 3-4 рет қайталау).
4. Бастапқы қалып: аяқты бірге қою, құрсауды екі қолмен ұстау;
4.–1 бір бағытта жеңіл секіру;
4–2 бастапқы қалыпқа келу ( 3-4 рет қайталау).
(дене шынықтыру)

	Ұйымдастырылған іс-әрекетке
дайындық
	Балалардың жағымды көңіл-күйлерін қамтамасыз ету үшін бәсеңдеу дыбыста салмақты әуенжазбасын қосу.
- Сыңғырла, домбыра!
Сыңғырла, домбыра!
Күйің таралсын кең далаға.
Сыңғырла, домбыра!
Сыңғырла, домбыра!
Күйің таралсын ауыл-қалаға.
(сөйлеуді дамыту және көркем әдебиет)

	Білім беру ұйымының кестесі бойынша ұйымдастырылған
іс-әрекет
	Дене шынықтыру
"Спорт – өнер".
Мақсат-міндеттер. Балаларды гимнастикалық тақтайдың үстімен жүріп келе жатып, биіктен секіру жаттығуына үйрету; гимнастикалық тақтайдың үстімен бірінің артынан бірі жүріп, биіктен секіру қимылының техникасын жақсы меңгеруге және биіктен секіру кезінде қол, аяқ үйлесімділігі мен қауіпсіздік ережесін сақтай білуге дағдыландыру.
	Дене шынықтыру
"Спорт әлемінде".
Мақсат-міндеттер. Балаларды түрлі-түсті жалаушалармен шеңбер бойымен салтанатты адымдатып, мерекеге сай көңілді жүргізу және шашырай жүгірту; педагогтың белгісі бойынша тоқтап, жалаушаларын жоғары көтеріп, бір орында салтанатты адымдау, белгі бойынша қайта жүру; гимнастикалық тақтайдың үстімен бірінің артынан бірі жүріп, биіктен секіру жаттығуының жасалу техникасын естеріне түсіру; гимнастикалық тақтайдың үстімен жүріп келе жатып, биіктен секіру іскерліктерін дамыту; қимылды ойын арқылы қос аяқтап секіру іскерліктерін жетілдіру.
	Көркем әдебиеттен ойын-жаттығу
М. Жұмабаевтың "Бесік жыры" өлеңі".
Мақсат-міндеттер. Балаларды М. Жұмабаевтың "Бесік жыры" өлеңімен таныстыра отырып, шығарма мазмұнын мұқият тыңдауға үйрету; "Бесік жыры" өлеңінің тәрбиелік маңызын түсіндіру; шығарма желісін бақылап, көркем сөздер мен қимылдарды белгілі ырғақпен жатқа және ересек адамның соңынан қайталап айтуға жаттықтыру. (көркем әдебиет, қоршаған ортамен танысу)
	Дене шынықтыру
"Спорт".
Мақсат-міндеттер. Балаларды қолдарындағы түрлі-түсті жалаушалармен шеңбер бойымен салтанатты адымдатып, жүргізу және шашырай жүгірту; педагогтың белгісі бойынша тоқтап, жалаушаларын жоғары көтеріп, бір орында салтанатты адымдау, белгі бойынша қайта жүру; түрлі-түсті жалаушалармен орындалатын жалпы дамыту жаттығуларын қорытындылау; оқу қызметін пысықтау; өз беттерімен бір-бірлеп гимнастикалық тақтайдың үстімен бірінің артынан бірі жүріп, биіктен секіру жаттығуын бақылай отырып, олардың жаттығу жасау іскерліктерін жетілдіру.
Музыка
"Нағыз қазақ - домбыра".
Мақсат-міндеттер. Балаларды киелі домбырамен таныстыра отырып, күйді тыңдауда сипатын ажырата білуге үйрету; музыкалық-ырғақтық қимылдарды топпен еркін жасауға дағдыландыру; ұлттық аспап домбыраны құрметтеу сезімдеріне тәрбиелеу.
	Сурет салудан ойын-жаттығу
"Сүлгіні безендірейік".
Мақсат-міндеттер. Балаларды қағаз бетіндегі шаршы пішінін бақылап, бұрыштардың ортасын тауып (бояусыз), саусақпен көрсетуге үйрету; саусақты бояуға малып, төртбұрыштың әрқайсысының ортасына тез басып алып, "сүлгіні" безендіруге жаттықтыру; саусақтағы бояудың біткенін байқап, бояуға қайта малып, сурет салуды жалғастыруға дағдыландыру; сүлгіні уақытында қолданып, қағаз бетін таза ұстауға баулу; сүлгінің қол мен беттің және дененің таза болуы үшін қолданылатыны туралы түсініктерді пысықтау.  (сурет салу, сенсорика)

	Серуенге дайындық
	Балаларды өз киімдерін тануға, атауға, өз шкафын таңбалауыш арқылы табуға үйрету. (мәдени-гигиеналық дағдылар, дербес әрекет)

	Серуен
	Ауладағы құстарды бақылау. (қоршаған ортамен танысу, сөйлеуді дамыту, көркем әдебиет)
Мақсат-міндеттер. Балаларды аулаға ұшып келген құстарды бақылауға, қимылдарын жасауға дағдыландыру; құстардың тіршілігі жөніндегі ұғымдарын жетілдіру.
- Балалар-ау, балалар!
Шақырады кең дала.
Көктем келді гүл алып,
Құстар келді жыр алып.
Қос білекті сыбанып,
Жүгірейік қуанып.
Ө. Тұрманжанов
Еңбекке баулу тапсырмалары: балаларды сұхбатхананы тазалауға шақыру. (еңбек дағдылары)
Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге, тазалыққа баулу; жағымды эмоцияларды дамыту.
"Балапандар" қимылды ойыны. (дене шынықтыру)
Мақсат-міндеттер. Балаларды ойын барысында айтылатын сөздердің мәніне, ырғағына сай қимылдауға үйрету, белгі бойынша белгілі жерге жиналу дағдыларын жетілдіру.
– Балалар, сендер "балапан" боласыңдар. Балапандар тауық қорада отырады.
– Балапандарым, шығыңдар аулаға!
Өзіне қарай ойын алаңына шақыру.
– Балапандар аулада аяқтарын жоғары көтеріп жүреді. Қалай жүреді? Көрсетіңдерші. Қанаттарын қағып, жүгіреді. Қанаттарын қалай қағады? Көрсетіңдерші? Бидайды жерден былай шоқиды: "тоқ-тоқ-тоқ". Қанаттарын қағып, алдыға жүгіреді. Жарайсыңдар!
Қимылдарды қосылып, көрсетіп жүру.
– Балапандар! Әне, үлкен құс ұшып келеді! Жүгіріңдер қораға!
Шақырулар айтылып жатқанда дауысты ақырындату керек, сонда балалар бір-біріне соғылмай, өз орындарын тауып отырады.
"Шеңберден шықпа" жаттығуы. (дене шынықтыру)
Мақсат-міндеттер: балаларды шеңберге тұрып, шеңбердің бойымен қимылдауға баулу; кеңістікті бағдарлауға, мұқияттылыққа, достыққа тәрбиелеу.
	Көктемгі ауа райын бақылау. (қоршаған ортамен танысу, сөйлеуді дамыту, көркем әдебиет)
Мақсат-міндеттер. Балаларға көктем мезгілі жөнінде жалпы ұғымдарды беру, күннің жылынып, құстардың келуіне назар аудару; қардың еріп жатқанына, адамдардың жеңіл киінгенін байқату; ойлау қабілеттерін, зейінді, жағымды эмоцияларды дамыту.
- Балалар, қараңдаршы!
- Айналада қар еріп жатыр, күн жылыды.
- Адамдар жылы киімдерін тастады.
- Күніміз бізге күлімдеп тұр, шуақтарымен ойнап.
Көктем, көктем,
Құстар көкке.
Ұшты жан-жаққа
Қонды бұтаққа.
Д. Ахметова
Еңбекке баулу тапсырмалары: балаларды сұхбатхананы тазалауға шақыру. (еңбек дағдылары)
Мақсат-міндеттер: балаларды қарапайым еңбек әрекеттерін жасауға машықтандыру; тазалыққа, еңбексүйгіштікке тәрбиелеу.
"Құмалақтар" қимылды ойыны. (дене шынықтыру)
Мақсат-міндеттер. Балалардың бір топтасқан жерден сигнал бойынша жан-жаққа шашырап бағыттай білу дағдыларын жетілдіру.
- Табақшада жатты құмалақтар,
Барлығы бірдей, доп-домалақтар.
Марғау құмалақтарды шашты,
Құмалақтар жан-жаққа домалаңдап қашты.
"Әткеншек" қимылды ойыны. (дене шынықтыру)
Мақсат-міндеттер: балаларды шеңберге тұрып, тақпақ сөздеріне сай қимылдай білу қабілетін қалыптастыру.
Бір жоғары, бір төмен,
Күні бойы тербелем.
Әткеншек-ау, әткеншек,
Айнала бер бізбенен.
	Желді бақылау. (қоршаған ортамен танысу, сөйлеуді дамыту, көркем әдебиет)
Мақсат-міндеттер. Балаларды ағаштардың бұтақтарына қарап, желдің қалай соғатынын байқауға үйрету; байқағыштыққа, зеректікке тәрбиелеу.
Желдің соққанын байқайық,
Желектерге бір қарайық:
Жел бұталарды шайқайды,
Жапырақтармен ойнайды.
Еңбекке баулу тапсырмалары: балаларды ағаштан түсіп қалған ұсақ, құрғақ бұтақтарды жинауға шақыру.
Мақсат-міндеттер: балаларды қарапайым еңбек әрекеттерін жасауға машықтандыру; топтастырымен бірге әрекет етуге баулу; шымырлыққа, еңбексүйгіштікке тәрбиелеу.
Жалаушалармен ойын. (дене шынықтыру)
Мақсат-міндеттер. Балаларды көркем сөзді тыңдап, ырғаққа сай жалаушалармен қимылдауға үйрету, соңғы "жалауша" сөздерін сигнал ретінде қабылдап, қосылып айтып, қолдарды көтеріп, жоғарыда бұлғауға ынталандыру.
Педагог балаларға жалаушаларды үлестіреді.
- Балалар, жалаушаларды жоғары көтеріп көрейікші.
- Тамаша!
- Жалаушалар желбірейді, себебі жел соғады.
- Желдің жалаушаларды қалай желбірететінін тағы бір көрсетіңдерші.
- Жарайсыңдар!
- Қазір жалаушалармен ойнайық.
"Жалауша".
Не деген тамаша!
Қолымда таяқша,
Көк жібектей мата,
Желбіреген жалауша!
Д. Ахметова
Жаттығу бірнеше рет орындатылады.
Педагог балалардың бір-бірінен алшақ тұрғанын қадағалау керек.
"Аюдың орманында" қимылды жаттығу. (дене шынықтыру)
Мақсат-міндеттер: балалардың бір-біріне қақтығысып қалмай, аяқтарды кең қалыпта ұстап, жүгіре білу қабілетін қалыптастыру.
	Күнді бақылау. (қоршаған ортамен танысу, сөйлеуді дамыту, көркем әдебиет)
Мақсат-міндеттер. Балаларды күннің аспанда орналасуын және жарқырағанын байқап, қолдарын жоғары созып, жағымды эмоцияларға бөлінуге ынталандыру; күн туралы алғашқы ұғымдарды қалыптастыру.
Педагог балаларға күннің жерге жарықты шашқаны, жылу бергені туралы айтып болғаннан кейін, балалармен бірге тақпақ айтып, қимылдарды қосылып жасауға шақырады.
Алтын күнге ұқсайық,
Қолдарды, кел созайық.
Қолдарымыз шуақтар,
Жайылады жан-жаққа.
Еңбекке баулу тапсырмалары: балаларды учаскедегі орындықтарды қылшақтар арқылы тазалауға шақыру. (еңбек дағдылары)
Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге, тазалыққа баулу; жағымды эмоцияларды дамыту.
"Ей! Бауырсақ, Бауырсақ!" ойыны.
Мақсат-міндеттер. Балаларды сапта марш басу қимылдарына жаттықтыру, педагог көрсеткен қимылдарды жасап, сөздерді қайталап жүруге қызықтыру.
- Балалар, біздің дөп-дөңгелек күнге не ұқсайды?
- Бауырсақ ұқсайды.
- Әжеміз пісірген Бауырсаққа ән айтып берейікші.
- Ей, Бауырсақ! (сұқ саусақпен бұлғау, адымдау)
Ей, Бауырсақ!
Міне, алысқа жолақ.
Жалғыз болып, қалдың ба?
Тоқтамай жүр, адымда!
Бір-екі! (адымдау)
Бір-екі!
Боласың бізбен епті.
Сенгіш болып, қалдың ба?
Тоқтамай жүр, адымда!
"Көлшіктен өт" қимылды жаттығуы. (дене шынықтыру)
Мақсат-міндеттер: балаларды бір орнынан ұзындыққа екі аяқпен алға секіре білу қабілетін қалыптастыру; тепе-теңдік, ептілік, көзбен мөлшерлеу сезімдерін дамыту.
	Ауладағы құстарды бақылау (қимылдары). (қоршаған ортамен танысу, сөйлеуді дамыту, көркем әдебиет)
Мақсат-міндеттер. Балаларды аулада, учаскедегі ағаштарға ұшып-қонған құстарды байқауға, олардың қимылдарын көрсетуге ынталандыру.
"Құстар, құстар, келіңдер".
Құстар, құстар, келіңдер,
Жемді шоқып, теріңдер.
Жемді шоқып, тойсаңдар,
Әнді салып беріңдер.
Д. Ахметова
Еңбекке баулу тапсырмалары: балаларды сұхбатхананы тазалауға шақыру.
Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге, тазалыққа баулу; жағымды эмоцияларды дамыту.
"Ұядағы торғайлар" қимылды ойыны. (дене шынықтыру)
Мақсат-міндеттер. Балаларды жан-жақтағы бағытта, бір-бірін итермей және "Торғайлар, ұяға!" белгісі бойынша белгілі жерге жүгіруге баулу, жылдамдыққа, ұйымшылдыққа тәрбиелеу.
Педагог балалар ("құстар") үшін белгілі орындарды,"ұя" деп белгілейді. "Торғайлар, ұша қойыңдар!" сөздерінен кейін балаларға еркін жүгіріп, қолдарымен бұлғап, құстардың ұшқанына еліктеу қимылдарын көрсетеді, жағымды сөздерді айтып, балаларды қолдайды, біраздан соң балаларға алаңға шоқайып отыруды ұсынады:
– Торғай, торғай ,
Шиық-шиық,
Лық-лық.
Дорбаны ашамыз,
Тәтті жем шашамыз.
Ұшып келші,
Шоқып терші.
Д. Ахметова
- Ой-ой, торғайлар, мысық келе жатыр! Ұяларыңа тезірек ұшып, қоныңдар!
Ойын екі рет қайталанады. Дауысты қатты шығармай, балаларға пәрмен (команда) беруге болады, бір-біріне соғылып қалмауларын қадағалау керек.
"Допты қағып ал" қимылды жаттығуы. (дене шынықтыру)
Мақсат-міндеттер: балаларды допты екі қолмен ұстауға жаттықтыру; тепе-теңдікті сақтауға, ептілікке баулу.

	Серуеннен оралу
	Серуеннен кейін беті-қолды сумен тазалап жуу дағдысын бекіту.
Сылдырлайды мөлдір су,
Мөлдір суға қолыңды жу.
Жуынсаң сен әрдайым,
Таза бетің, маңдайың.
(мәдени-гигиеналық дағдылар)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Ойын жаттығу: «Әжеге қонаққа барамыз»
Мақсаты: Балалардың тілдерін дамыту. Мейірімділікке, сыпайы болуға тәрбиелеу. (қоршаған ортамен таныстыру, сөйлеуді дамыту)

Қимылды ойын «Асықтар» 
Мақсат-міндеттер: Балаларға қуаныш сыйлау. Белсенді болуға үйрету
(дене шынықтыру )


	Құрастырудан ойын-жаттығу
"Диван".
Мақсат-міндеттер. Балаларды екі кірпіштен диван жасауға үйрету; текшелерді жатқан кірпіштің екі жағына қосуға дағдыландыру; педагогтің тәсілдерін түсініп, орындау қабілетін дамыту; өз іс-әрекетін қолайлы белгілі сөздер мен фразалар арқылы сүйемелдеуге дағдыландыру. Балалардың құрылыс материалдарының қасиеттерін қабылдау және кеңістікте бағдарлау мүмкіндіктерін арттыру; қолдың ұсақ моторикасын, зейіні мен ақыл-ойын дамыту.(құрастыру)
	Қоршаған ортамен танысудан ойын-жаттығу
"Асатаяқ".
Мақсат-міндеттер. Балаларды асатаяқ құрылымын бақылауға және педагогтың сұрақтарына жауап беруге үйрету; асатаяқтың маңызы туралы түсінік бере отырып, оның аспап ретіндегі ерекшеліктеріне баса көңіл аударуға баулу. (қоршаған ортамен танысу)

Өнер бұрышында ойындар. (қалауынша)
Мақсаты: Балалардың қолдың ұсақ моторикасын дамыту.Бейнелеу өнеріне қызығушылық таныту. (мүсіндеу, жапсыру)
	Музыкадан ойын-жаттығу
"Өнерлі баламыз".
Мақсат-міндеттер. Балаларды домбырада орындалған күйлерді тыңдауға ынталандыру; музыкалық-ырғақтық қимылдарды топпен еркін жасауға дағдыландыру; ұлттық аспап домбыраны құрметтеу сезімдеріне тәрбиелеу.(музыка)
	"Дастархан" сюжетті-рөлді ойыны.
Мақсат-міндеттер: балалардың ойын жоспарын жүзеге асыру біліктіліктерін дамыту; дастархан алдында әдептілік ережелерін ұстануға бейімдеу; коммуникативтік қабілеттерді дамыту.
Балалардың белгілі бір рөл үшін керек құрал-жабдықтарды өз бетінше таңдау, ойын көрінісіне жетіспей тұрған заттармен, ойыншықтармен толықтыру талпыныстарын ынталандыру.
(сөйлеуді дамыту, қоршаған ортамен танысу)
"Досына көмектес" қимыл-қозғалыс аз ойыны.
Мақсат-міндеттер: балаларды белгі бойынша біресе билеп жүріп, біресе "көмек қолын" беріп, жұпты құруға машықтандыру; кеңістікті бағдарлау қабілетін дамыту; достыққа тәрбиелеу.
(дене шынықтыру)

	Балалармен жеке жұмыс
	«Наурыз» (сурет қарастыру) Мақсаты: Қарапайым сұрақтарға жауап беруге үйрету.(қоршаған ортамен таныстыру)
[bookmark: _GoBack]Қыздармен жұмыс
	«Ғажайып  қапшық» 
Мақсаты: баланың сөздік қорын  ойыншықтардың атауларын білдіретін сөздермен байыту (Сөйлеуді дамыту)
Қыздармен жұмыс
	«Қызықты қарындаштар»
Мақсаты: Түстерді ажырату. (Сенсорика)Аруна
	«Көктем келді» Мақсаты: Көктем мезгілі туралы әңгімелесу (Суреттермен жұмыс) (Сөйлеуді дамыту)
Асылым.
	«Қуыршақтарға моншақ жасаймыз» 
Мақсаты: Балалардың қолдың ұсақ моторикасын дамыту. (сенсорика)
Асылым.

	Балалардың үйге қайтуы
	Әңгімелесу: "2-3 жасар балаға қандай шығармаларды оқуға болады?", "Балаға шығарманың бас кейіпкерлерін есте сақтауға үйрету", "Көркем шығарманың бас кейіпкерлері айтатын сөздерді есте сақтаудың маңызы".






